РЕГЛАМЕНТ (ЕО) № 366/2009 НА КОМИСИЯТА
от 5 май 2009 година
за вписване на наименование в Регистъра на защитените наименования за произход и защитените географски указания (Lapin Poron liha (ЗНП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 5 от него,
като има предвид, че:
(1)
Съгласно член 6, параграф 2 от Регламент (ЕО) № 510/2006 и в съответствие с член 17, параграф 2 от същия регламент, заявката на Финландия за регистрация на наименованието „Lapin Poron liha“ бе публикувано в Официален вестник на Европейския съюз (2).
(2)
Комисията беше уведомена на 26 юни 2008 г. за получено възражение от Швеция в съответствие с член 7 от Регламент (ЕО) № 510/2006. Това възражение се основава върху първа алинея, букви а), в) и г) от параграф 3 на член 7 от същия регламент. Швеция е сметнала в своето възражение, че условията за регистрация, посочени в член 2 от същия регламент, не са изпълнени; че регистрацията на съответното наименование би нанесла вреда и накърнила съществуващи названия, марки или продукти и че съответното наименование е родово.
(3)
Комисията счете гореспоменатото възражение за допустимо и с писмо от 4 август 2008 г. прикани заинтересованите държави-членки да постигнат взаимно съгласие в съответствие с техните вътрешни процедури.
(4)
В срок от шест месеца бе постигнато споразумение между Финландия и Швеция, за което Комисията бе уведомена на 27 февруари 2009 г. Съгласно това споразумение Швеция няма възражения срещу регистрацията на наименованието „Lapin Poron liha“. Беше договорено, че разпоредбите за етикетиране на месото от северен елен или на продуктите на основа на месото от северен елен, призхождащи от Шведска Лапландия, трябва да са съобразени с член 13 от Регламент (ЕО) № 510/2006.
(5)
Това споразумение не изменя елементите, публикувани съгласно член 6, параграф 2 от Регламент (ЕО) № 510/2006. Наименованието „Lapin Poron liha“ следва да бъде регистрирано в съответствие с член 7, параграф 4 от същия регламент,
ПРИЕ НАСТОЯЩИЯ РЕГЛАМЕНТ:
Член 1
Регистрира се названието, посочено в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 май 2009 година.